**Η φοιτητική ομάδα** [**DMA**](https://dma-duth.gr/)**-Democritus Mechatronics & Automation, σχεδιάζει αυτόνομο Drone πυρανίχνευσης και αναζητά νέα μέλη**

Η εθελοντική φοιτητική **Ομάδα** **Μηχανοτρονικής και Αυτοματισμών** του Δ.Π.Θ., [DMA -Democritus Mechatronics & Automation](https://dma-duth.gr/)- είναι η ομάδα που ασχολείται με τον σχεδιασμό ενός **αυτόνομου Drone πυρανίχνευσης**, το οποίο κινείται σε άγνωστο περιβάλλον με σκοπό την **πρόληψη και τον εντοπισμό εστιών φωτιάς**, με τη χρήση **τεχνητής νοημοσύνης** και **υπολογιστικής όρασης**.

Λειτουργεί εδώ κι έναν χρόνο στο Εργαστήριο Μηχανοτρονικής και Αυτοματισμών Ηλεκτρομηχανολογικών Συστημάτων του τμήματος Ηλεκτρολόγων Μηχανικών & Μηχανικών Υπολογιστών.

Έχει ενεργή συμμετοχή σε διαγωνισμούς καθώς κατέκτησε την **9η θέση** **μεταξύ 53ων** εγγεγραμμένων πανεπιστημιακών ομάδων στον διεθνή διαγωνισμό ICUAS 2022: UAV Competition τον περασμένο Μάιο, όπου παρουσίασε την καινοτόμο λύση της, ενώ θα λάβει μέρος ξανά φέτος στον διαγωνισμό **ICUAS 2023: UAV Competition** **στην Πολωνία τον Ιούνιο**.

Έπειτα από ένα χρόνο δράσης αναζητά μέλη για να στελεχώσουν τις υπό-ομάδες:

* **Ανάπτυξης Λογισμικού**, **Μηχανολογικού Σχεδιασμού** και
* **Μάρκετινγκ**

Εάν σε ενδιαφέρει λοιπόν να ασχοληθείς ενεργά με ένα Project με **αυξημένο κοινωνικό αντίκτυπο**, να έρθεις σε επαφή με **τεχνολογίες αιχμής**, και να **αναπτύξεις τις δεξιότητές σου**, κάνε αίτηση ώστε να γίνεις μέλος της ομάδας μας!

**Οι αιτήσεις θα παραμείνουν ανοιχτές μέχρι τις 19 Απριλίου 2023, 23:59, μέσω της ιστοσελίδας:** <https://lob.ee/dma>

Η ομάδα DMA είναι διατμηματική και μπορείς να συμμετέχεις ανεξαρτήτως σχολής/τμήματος.

Για πρόσθετες πληροφορίες επικοινωνήστε με τον υπεύθυνο της ομάδας, κ. Σαράντη Αντωνίου στo email: s.antoniou@dma-duth.gr και στο info@dma-duth.gr